《官斋新构落成题壁，四章 其一》
清代·朱景英

海东宦况伴鸥閒，官舍如舟泊一湾。灯火纸窗风雨后，波涛沙一夏秋间。

幼安榻许随身设，仲蔚蒿将任意删。等是林宗曾宿处，兴馀洒扫未容悭。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。